หาซื้อสินค้าจากที่ไหนมาขายดี?
ขอเชิญร้านค้าส่งสินค้าเข้าร่วมกิจกรรมส่งเสริมการขาย: “X-Mas Gift All item 99 Baht”
ประกาศ! ห้ามขายสินค้าลอกเลียนแบบทุกชนิดของแบรนด์ VIKTOR & ROLF
ประกาศ! ห้ามขายสินค้าละเมิดเครื่องหมายการค้าแบรนด์ “CHARLES & KEITH”
ประกาศ! ห้ามขายสินค้ายารักษาสิว “Acnotin 10″
กิจกรรมส่งเสริมการขายประจำเดือน ธันวาคม 2560
ประกาศ! ห้ามขายสินค้าละเมิดเครื่องหมายการค้า “KYOCERA (เคียวเซร่า)”
แจ้งปิดปรับปรุงระบบเป็นการชั่วคราว เพื่อเพิ่มประสิทธิภาพการให้บริการ
ประกาศ! ห้ามขายสินค้าละเมิดเครื่องหมายการค้า “ROLLING STONES”
ประกาศ! ห้ามขายสินค้าละเมิดเครื่องหมายการค้า “InStyler”
ประกาศ! ห้ามขายสินค้า ไบโอวัน (BioOne) กรณีไม่มีหนังสือยินยอมให้จำหน่ายจากบริษัทผู้ผลิต
You are at:Home»เทคนิคผู้ขาย»การหาสินค้ามาขาย»หาซื้อสินค้าจากที่ไหนมาขายดี?
By ADMIN I on	 May 14, 2015 การหาสินค้ามาขาย
การหาสินค้าคุณภาพดีเป็นที่นิยมมาขาย หรือเป็นสินค้าที่ตลาดมีความต้องการอย่างต่อเนื่องจะเป็นก้าวแรกในการสร้างโอกาสเติบโตในธุรกิจออนไลน์ได้ง่ายๆ ด้วยวิธีการหาแหล่งรวมสินค้ามาจำหน่ายมีมากมายให้เลือกสรร เพื่อให้เกิดความหลากหลาย และคุณภาพของสินค้า ซึ่งถือเป็นองค์ประกอบเริ่มต้นที่จะเป็นส่วนหนึ่งของความสำเร็จในการเปิดร้านค้าออนไลน์ ดังนี้
1. ออกสำรวจหาร้านค้าในท้องถิ่น วิธีนี้ต้องใช้แรงในการออกสำรวจร้านค้าย่านต่างๆ ในท้องถิ่นว่ามีร้านไหนที่มีสินค้าน่าสนใจและพอจะพูดคุยต่อรองเพื่อนำสินค้ามาขายออนไลน์ได้บ้าง เป็นวิธีที่ใช้เวลาค่อนข้างมาก แต่ก็สามารถเก็บข้อมูลรายละเอียดสินค้า ดูตัวอย่างสินค้าจริง และเจรจาต่อรองในเบื้องต้นได้ทันที ข้อจำกัดของการลงพื้นที่สำรวจสินค้าจะถูกจำกัดเฉพาะพื้นที่ใกล้เคียง หากต้องสำรวจในพื้นที่กว้างขึ้น เช่น ต่างจังหวัด หรือภาคอื่นๆ ของประเทศไทย อาจต้องใช้เวลาและงบประมาณมากขึ้น ตัวอย่างแหล่งหาซื้อสินค้า ดังนี้
-สำเพ็ง: ขายส่ง เครื่องประดับ กระเป๋า เครื่องสำอาง เครื่องเขียน เสื้อผ้า รองเท้าแฟชั่น และ กิ๊ฟช็อป
-โบ๊เบ๊: ขายส่งเสื้อผ้าแฟชั่นชาย, หญิง, เด็ก, ผู้สูงอายุ
-ประตูน้ำ: ขายปลีก-ขายส่งเสื้อผ้าแฟชั่น
-ส่งเสื้อผ้าแฟชั่นและเครื่องประดับ บริการสั่งซื้อสินค้าทางเรือจากทางประเทศจีน
-ตลาดนัดสวนจตุจักร: ขายส่งเสื้อผ้าแฟชั่น งานหัตถกรรม เฟอร์นิเจอร์ ของแต่งบ้าน อุปกรณ์สำหรับสัตว์เลี้ยง หนังสือมือสอง ต้นไม้
-ตลาดใหม่ดอนเมือง : เครื่องสำอางทุกประเภท
-ตลาดพาหุรัด : ขายผ้า อุปกรณ์ตัดเย็บ เสื้อผ้าชุดไทย จีน อินเดีย ร้านตัดเย็บเสื้อผ้า
-ตลาดคลองถม : ขายเครื่องมือช่าง อะไหล่นาฬิกา เครื่องใช้ไฟฟ้า ของเล่น อุปกรณ์อิเล็กทรอนิกส์ต่างๆ อุปกรณ์ไฟฟ้ามือสอง เสื้อผ้ารองเท้า กระเป๋า และสินค้าที่ผลิตจากประเทศจีน
-คลองถมเซ็นเตอร์ : ขายอุปกรณ์ตกแต่งรถยนต์
-วงเวียนใหญ่ : ขายเครื่องหนัง และอุปกรณ์
-ถนนเสือป่า: อุปกรณ์มือถือ และอุปกรณ์อิเล็กทรอนิกส์ต่างๆ
-ห้างแพลตตินั่ม ประตูน้ำ : เสื้อผ้าแฟชั่น รองเท้า กระเป๋า เครื่องประดับ
-วัดสวนแก้ว : สินค้าทั่วไปมือสองราคาถูก
-ย่านเสือป่า : แหล่งขายอุปกรณ์มือถือ เคสมือถือ ซองหนัง ฟิลม์กันรอย อุปกรณ์ไอที เครื่องมือช่าง
-ตลาดหลังการบินไทย : เสื้อผ้าแฟชั่น รองเท้า กระเป๋า เน้นของคุณภาพ
-หลานหลวง : แหล่งขายน้ำหอม และอุปกรณ์
-ตลาดสะพานเหล็ก : ขายเกมส์ เครื่องเล่นเกมส์ โมเดลการ์ตูน ของเล่นต่างๆ
-ตลาดนัดพันธ์ทิพย์ งามวงศ์วาน : สินค้ามือสอง ของสะสม ของเก่า
-ตลาดไนท์บาร์ซ่า จ. เชียงใหม่ : สินค้าหัตถกรรมพื้นเมือง เครื่องประดับ งานแกะสลัก กระเป๋าถัก โคมไฟ เครื่องเงิน
-บ้านถวาย จ. เชียงใหม่ : จำหน่ายไม้แกะสลัก ของตกแต่งบ้าน
-ตลาดโรงเกลือ จ. สระแก้ว : จำหน่ายสินค้ามือสองโดยเฉพาะเสื้อผ้า รองเท้า กระเป๋า บางส่วนเป็นสินค้าจากต่างประเทศ
2. ไปร่วมงาน Trade Fair งานเหล่านี้จัดขึ้นทั้งในและต่างประเทศ โดยบ่งเป็น 2 ประเภท คือ งานผู้ประกอบการพบลูกค้า และงานที่ผู้ประกอบการพบคู่ค้า ซึ่งเป็นงานที่ผู้ผลิตนำสินค้ามาแสดงเพื่อหาผู้ร่วมธุรกิจ เช่น หาผู้จัดจำหน่าย เป็นต้น การเข้าร่วมงานเหล่านี้จะช่วยเปิดโอกาสให้คุณได้เห็นความสามารถของผู้ผลิต เทคโนโลยีการผลิต การออกแบบ และเห็นแนวโน้มความต้องการของตลาดได้ด้วย อีกทั้งยังได้พบกับผู้ผลิตโดยตรง ซึ่งอาจช่วยให้คุณได้สินค้าที่มีต้นทุนต่ำลงได้ ที่สำคัญงาน Trade Fair เหล่านี้ช่วยลดเวลาในการตามหาผู้ผลิตและสินค้าที่เราสนใจ เพราะผู้จัดได้รวมมาอยู่ที่เดียวกันแล้ว คุณเพียงต้องใช้เวลาพิจารณาเปรียบเทียบผู้ผลิตแต่ละรายให้มากขึ้นเพื่อให้ได้สินค้าที่เหมาะสมที่สุดในการนำมาขายบนร้านค้าออนไลน์ของคุณ ตัวอย่างงาน Trade Fair ในประเทศไทย:
2.1. งาน Bangkok International Gift Fair & Bangkok International Houseware Fair (BIG & BIH): ขายสินค้าของขวัญ ของที่ระลึกและของตกแต่งบ้าน จัดขึ้นในช่วงเดือนเมษายน และ เดือนตุลาคมของทุกปี ติดตามข่าวสารได้ที่ www.bigandbih.com
2.2. งาน Bangkok International Fashion Fair & Bangkok International Leather Fair: ขายและแสดงสินค้าแฟชั่นจากหลายประเทศใน ASEAN ซึ่งอาจช่วยให้หลายๆ ท่านได้เลือกหาผู้ผลิตสินค้าคุณภาพ ดีไซน์หลากหลายจากหลายประเทศในงานเดียว ติดตามข่าวสารได้ที่ www.bigandbih.com
2.3. Bangkok Electric and Electronics Fair: งานแสดงสินค้าเครื่องใช้ไฟฟ้าและอิเล็กทรอนิกส์ ติดตามข่าวสารได้ที่ www.bigandbih.com ติดตามข่าวสารการจัดงาน Trade Fair ทั้งหมดในประเทศไทยได้ที่ www.bigandbih.com ตัวอย่างงาน Trade Fair ในต่างประเทศ: -Canton Fair: แสดงสินค้าหลายประเภท เช่น อิเล็กทรอนิกส์ ของใช้ส่วน ของแต่งบ้าน ของเล่นเด็ก เสื้อผ้า อุปกรณ์การแพทย์ อุปกรณ์สำนักงาน อาหาร เป็นต้น ติดตามข่าวสารได้ที่ www.bigandbih.comติดตามข่าวสารการจัดงาน Trade Fair อื่นๆ ในประเทศจีนได้ที่ www.bigandbih.com
3. สำรวจรายชื่อผู้ผลิตและร้านค้าจากเว็บไซต์ต่างๆ การสืบค้นรายชื่อผู้ประกอบการจากฐานข้อมูลในเว็บไซต์ต่าง ก็เป็นช่องทางหนึ่งในการค้นหาผู้ผลิตและผู้จัดจำหน่ายที่มีคุณภาพ ทั้งนี้ขึ้นอยู่กับความน่าเชื่อถือของแหล่งข้อมูลหรือเว็บไซต์ที่เราดึงข้อมูลมาใช้ ซึ่งคุณควรติดต่อเพื่อขอข้อมูลเพิ่มเติม เจรจาต่อรองทางธุรกิจ ซึ่งต้องเน้นให้ผู้ประกอบการหรือผู้ผลิตเข้าใจลักษณะการทำธุรกิจออนไลน์ และพิจารณาเปรียบเทียบผู้ผลิตหลายๆ รายก่อนตัดสินใจร่วมธุรกิจกัน ตัวอย่างแหล่งข้อมูลผู้ประกอบการ:
3.1. กรมพัฒนาธุรกิจการค้า กระทรวงพาณิชย์: ครอบคลุมหลายประเภทธุรกิจที่มีการจดทะเบียนพาณิชย์แล้ว
3.2. กรมการค้าภายใน: รวบรวมผู้ผลิตและจัดจำหน่ายสินค้าอุปโภคบริโภคและอื่นๆ ที่จดทะเบียนแล้ว
3.3. สำนักงานมาตรฐานสินค้า: รวบรวมผู้ผลิตสินค้าเกษตรที่มีมาตรฐาน
3.4. เว็บไซต์ที่รวบรวมรายชื่อร้านค้าส่งในไทย: มีการรวบรวมผู้ประกอบการหลายรายพร้อมช่องทางติดต่อ ช่วยให้ง่ายและรวดเร็วในการค้นหา
4. ใช้บริการบริษัทจัดหาสินค้า หรือ Product Sourcing ปัจจุบันมีหลายบริษัทที่ให้บริการจัดหาสินค้าทั้งในและต่างประเทศ ทั้งสินค้าที่ผลิตสำเร็จรูปแล้วและสินค้าที่ผลิตตามสั่ง (Made-to-order) ซึ่งบริษัทเหล่านี้จะมีเครือข่ายผู้ผลิตสินค้าหลากหลายประเภท ให้คุณได้เลือก วิธีนี้สามารถทุ่นแรงได้มาก เพราะสะดวก รวดเร็ว ช่วยให้คุณเปิดร้านและขายสินค้าได้เร็วขึ้น อีกทั้งบางรายอาจมีบริการคัดเลือกสินค้าตามต้นทุนที่คุณกำหนดในชื่อแบรนด์ของคุณเอง รวมไปถึงมีบริการจัดส่งไปยังลูกค้าของคุณเลย แต่อย่างไรก็ตาม คุณควรพิจารณาทางด้านต้นทุนให้ดีก่อนตัดสินใจเลือกใช้บริการจัดหาสินค้า เนื่องจากต้นทุนจะแปรผันตามจำนวนที่สั่ง ราคาวัตถุดิบ ความยาก-ง่ายในการผลิต สถานที่ผลิต ค่าจัดส่ง และยังมีต้นทุนค่าบริการจัดหาและค่าบริการอื่นๆ เพิ่มขึ้นอีกด้วย ซึ่งค่าบริการที่เราจะต้องจ่ายเพิ่มขึ้นก็หมายถึงต้นทุนสินค้าที่เพิ่มมากขึ้นนั่นเอง
สิ่งที่ควรพิจารณาในการคัดเลือก :
1.มาตรฐานคุณภาพสินค้า
2.ความน่าเชื่อถือของผู้ผลิต และผู้ให้บริการจัดหาสินค้า
3.ราคาสินค้าปลีก-ส่ง ทั้ง lot ใหญ่และเล็ก
4.จำนวนสินค้าใน stock ที่จะสามารถส่งให้ได้
5.ระยะเวลาในการผลิต
6.ระยะเวลาในการจัดส่งสินค้าจนถึงมือผู้รับ
7.วิธีการจัดส่ง การรับประกัน และค่าใช้จ่าย
8.การรับประกัน เปลี่ยน-คืนสินค้า
9.เงื่อนไขการชำระเงิน
(Visited 1,188 times, 1 visits today)
การหาสินค้ามาขายในช่วงเทศกาล